**LA POBLACIÓ MUNDIAL (1/3)**

|  |  |  |  |  |
| --- | --- | --- | --- | --- |
| **DISTRIBUCIÓ DE LA POBLACIÓ MUNDIAL** | **INDICADORS DEMOGRÀFICS** | | • **Densitat de població**: relaciona el **número d’habitants d’un territori amb la seva superfície** (**hab./km²**). • **Censos de població**: **recomptes de població** que fan els països **cada 10 anys**. A Espanya, a més, **cada 5 anys** es fan els **padrons municipals**. | |
| **FACTORS DE DISTRIBUCIÓ DE LA POBLACIÓ** | | • **Distribució molt irregular** de la població mundial degut a **factors físics i factors humans**: | – **Factors físics**: la població se sol localitzar en llocs de climes temperats, relleus de poca altitud i sòls fèrtils. |
| – **Factors econòmics**: la població tendeix a situar-se en els llocs on hi ha més recursos i es concentren les activitats econòmiques. |
| – **Factors històrics**: circumstàncies del passat que van afavorir o dificultar el poblament. |
| – **Factors polítics**: decisions de governs o organismes (canvis de fronteres, arribada de refugiats...). |
| **DINÀMICA DE LA POBLACIÓ** | **MOVIMENTS DE LA POBLACIÓ** | | • Les variacions de la població d’un país depenen de: – **Moviment natural o vegetatiu** (naixements i defuncions)  – **Moviments migratoris** (sortida i arribada de població) | |
| **MOVIMENT NATURAL DE LA POBLACIÓ** | | • **Creixement natural o vegetatiu**: és la **diferència entre els números absoluts de naixements i de defuncions**. Si és positiu la població augmenta i si és negatiu, disminueix. | |
| **NATALITAT** | • La **natalitat** expressa el **número de naixements** en un lloc determinat i en cert període de temps (generalment un any). Per conèixer-la es té en compte: – **Taxa de natalitat**: relaciona el número de naixements i la població. – **Taxa de fecunditat**: relaciona el número de naixements amb la població femenina en edat fèrtil. – **Número mitjà de fills per dona**: el valor 2,1 fills assegura el relleu generacional. | | |
| **MORTALITAT** | • La **mortalitat** indica el **número de morts** produïdes en un lloc determinat i en cert període de temps (generalment també un any). S’analitza a través de: – **Taxa de mortalitat**: relaciona el número de defuncions i la població. – **Taxa de mortalitat infantil**: indica el número de nens i nenes morts abans de fer un any. – **Esperança de vida**: mitjana d’edat que s’espera que visqui una persona quan neix. | | |
| **EVOLUCIÓ DE LA POBLACIÓ MUNDIAL** | • **Població mundial**: creixement lent fins al segle XVIII i accelerat a partir del segle XX. | | | |
| **EVOLUCIÓ ALS PAÏSOS RICS**  **↓**  • **Tres fases** en l’evolució de la **població dels països desenvolupats**: | | – **Règim demogràfic antic** (**fins a mitjan segle XVII**): la natalitat i la mortalitat eren altes, i l’esperança de vida i el creixement, baixos. Va ser una **fase de llarga estabilitat demogràfica**: des de temps antics i fins a mitjan segle XVII la **població va augmentar molt lentament**. | |
| – **Règim de transició demogràfica** (**segles XVIII i XIX**): es va reduir la mortalitat, per millores en alimentació i sanitat, i, com que la natalitat continuava elevada, es va disparar el creixement. Va ser una **fase d’augment de la població o revolució demogràfica**, que es va fer a Europa, a mitjan segle XVIII, en què s’inicià la Revolució Industrial i una sèrie de canvis van fer minvar la mortalitat. | |
| – **Règim demogràfic modern** (**segle XX i XXI**): s’igualen la natalitat i la mortalitat, que baixen, i **disminueix el creixement**. Va ser una **fase de descens de la natalitat**, pels avenços de la medicina, l’ús de vacunes i la lluita contra la mortalitat. | |
| **EVOLUCIÓ ALS PAÏSOS POBRES**  **↓**  • **Dues fases** en l’evolució de la **població dels països poc desenvolupats**: | | – **Règim demogràfic antic**, que arriba **fins ben entrat el segle XX**. Va ser una **fase de llarga estabilitat demogràfica** fins ben entrat el segle XX, caracteritzada per una natalitat i una mortalitat molt elevades. | |
| – **Règim de transició demogràfica**, que comença a produir-se a **finals del segle XX** i arriba **fins a l’actualitat**. La **natalitat disminueix** respecte de la fase anterior, malgrat que continua essent elevada. Es tracta d'una **fase de descens de la mortalitat**: a finals del segle XX els països més pobres van patir un notable descens de la mortalitat, gràcies als mitjans i als medicaments facilitats pels països rics. | |

**LA POBLACIÓ MUNDIAL (2/3)**

|  |  |  |  |  |  |
| --- | --- | --- | --- | --- | --- |
| **DESEQUILIBRIS DEMOGRÀFICS** | **DESACCELERA-CIÓ DEL CREIXEMENT DE LA POBLACIÓ** | | • El **creixement** de la població mundial **s’ha frenat** respecte del del segle XX a causa d’una **desacceleració de la natalitat** i d’una **disminució de la fecunditat**. Però la seva dinàmica és de **continuar creixent**, encara que sigui **a ritme més lent**. –  Encara que la característica general de la dinàmica actual de la població mundial és el descens de la natalitat, existeixen **diferències notables entre països rics i pobres**. | | |
| **POBLACIÓ ALS PAÏSOS RICS** | • Es caracteritza pel seu **envelliment**, degut al **descens de la natalitat** (pel descens de la fecunditat) i l’**augment de l’esperança de vida**. • Davant d’aquest **problema**, s’apliquen **polítiques natalistes** (reduccions de jornada laboral, ajudes per tenir fills, creació de guarderies, etc.) | | | |
| **POBLACIÓ ALS PAÏSOS POBRES** | • Als països pobres, en canvi, la característica principal de la seva població és el seu **creixement**, que ve donat per l’**elevada natalitat** (la població és jove i hi ha moltes persones en edat de tenir fills).  • Aquest augment suposa un **problema** perquè fa necessari disposar de més aliments, hospitals, escoles, treball... Per això aquests països intenten frenar el creixement demogràfic duent a terme **polítiques antinatalistes** (planificació familiar, més accés a l’educació, etc.). • Als països sense pensions de vellesa, ni serveis socials de sanitat, els fills sempre han sigut una riquesa per a la família: assegurança per a la vellesa. | | | |
| **MOVIMENTS MIGRATORIS** | **MOVIMENTS MIGRATORIS** | | • **Migracions**: són la **sortida o arribada de població a un territori**. Els qui deixen el seu lloc d’origen s’anomenen **emigrants**; els qui arriben a un lloc són els **immigrants**. • **Saldo migratori**: és el resultat de restar el nombre d’immigrants del nombre d’emigrants, i pot ser negatiu (quan un país perd població) o positiu (quan en guanya). | | |
| **CAUSES I CONSEQÜÈN-CIES DE LES MIGRACIONS** | | • **Causes** | – **Econòmiques** (falta de feina, millores salarials...), | |
| – **Socials** (persecucions religioses, polítiques, bèl·liques...), | |
| – **Naturals** (sequeres, inundacions, terratrèmols...) | |
| • **Conseqüències** | | – **Per als països emissors**: pèrdua de població, entrada de divises, disminució de la pressió social (ex. menys persones busquen feina), etc. |
| – **Per als països receptors**: increment de la població, augment de la natalitat, més mà d’obra disponible, diversitat cultural, etc. |
| **TIPUS DE MIGRACIONS** | | • **Tipus** | – **Segons la durada**: temporals o definitives. | |
| – **Segons el destí**: interiors o exteriors. | |
| – **Segons el caràcter**: forçades o voluntàries. | |
| **LES MIGRACIONS AVUI** | | • En l’**actualitat**, la **majora de les migracions** es produeixen **per motius laborals** i les protagonitzen dos grups de persones: els **treballadors** **qualificats** i els **no qualificats**. Aquests darrers solen venir del Sud-est asiàtic, d’Àfrica, de l’Est d’Europa i d’Amèrica Llatina. | | |
| **IMMIGRACIÓ MUNDIAL** | | • L’**origen** d’una bona part de la immigració mundial procedeix dels **països menys desenvolupats**. • Aquests immigrants tenen dificultats per trobar feina i quan ho aconsegueixen, sovint són **feines poc estables, dures i mal pagades**. • Les poques possibilitats econòmiques d’aquests immigrants fan que l’**accés a una vivenda digna** sigui **dificultós**. | | |

**LA POBLACIÓ MUNDIAL (3/3)**

|  |  |  |  |  |
| --- | --- | --- | --- | --- |
| **ESTRUCTURA DEMOGRÀFICA DE LA POBLACIÓ** | • **Estructura demogràfica d’una població**: **distribució per grups d’edat i sexe**. | | | |
| **L’ESTRUCTURA DEMOGRÀFICA DE LA POBLACIÓ** | | • Estructura de la població per **grups d’edat**: **joves** (de 0 a 14 anys), **adults** (de 15 a 64 anys) i **ancians** (més grans de 65 anys). • Segons el **grup d’edat predominant** en un país, les **característiques demogràfiques** seran diferents: – Si predomina la població jove, la natalitat serà elevada. – Si predomina la població adulta, la natalitat serà més baixa o significarà que hi ha hagut una arribada important d’immigració. – Si hi ha molta població d’ancians, la natalitat serà reduïda i hi haurà un número més petit de persones en edat de treballar. | |
| •  Estructura de la població **per sexes** : quants **homes i dones** hi ha. • En tot el món neixen més nens que nenes, però la majoria de població envellida la constitueixen les dones. | |
| **LA PIRÀMIDE DE POBLACIÓ O D’EDATS** | | • La **representació gràfica de l’estructura demogràfica** de la població és la **piràmide de població** o **piràmide d’edats**. •  Les piràmides de població, a més de reflectir l’estructura demogràfica d’un lloc, ens proporcionen **altres tipus d’informació** relacionats, com si hi ha hagut migracions, guerres, epidèmies, etc. | |
| **TIPUS DE PIRÀMIDES** | – **Forma triangular** (**piràmide expansiva**) reflecteix una **població jove**, que creix, amb alta natalitat però també molta mortalitat. És **pròpia dels països pobres**. | | |
| – **Forma de campana** (**piràmide estable**) indica que la **població és majoritàriament adulta** i que està estable perquè s’han reduït la natalitat i la mortalitat. És **pròpia dels països en vies de desenvolupament**. | | |
| – **Forma de bulb** (**piràmide regressiva**) manifesta una **població envellida**, que no creix, amb natalitat molt baixa i alta esperança de vida. És **pròpia de països rics**. | | |
| **ESTRUCTURA ECONÒMICA**  **DE LA POBLACIÓ** | • **Estructura econòmica d’una població**:**activitat i distribució per sectors econòmics**. | | | |
| **LA POBLACIÓ ACTIVA** | | • Per conèixer l’**activitat de la població**necessitem dades de: – **Població activa** són les **persones que treballen o busquen feina**: població ocupada, població en atur i la que busca la seva primera feina. – **Població inactiva** és la que **no pot treballar** i la que **no realitza un treball remunerat**. Inclou infants, jubilats, persones discapacitades... | |
| **ELS SECTORS PRODUCTIUS I LA DESIGUALTAT ENTRE PAÏSOS** | | • **Sectors d’activitat econòmica** | – **Sector primari** (agricultura, ramaderia, pesca i explotació forestal). |
| – **Sector secundari** (mineria i producció d’energia, indústria i construcció). |
| – **Sector terciari** (turisme, transports, comerç, educació, sanitat, etc.); també inclou el **sector** **quaternari** (treballs molt especialitzats i que requereixen molta formació). |
| • **Desigual-tat** **mundial**: | • La població activa per sectors productius permet saber el **grau de desenvolupament econòmic** d’un país: – Als **països rics**, la majoria de la població treballa en el **sector terciari**; el percentatge de població activa al sector primari és molt baix. – Als **països pobres** més de la meitat de la població activa treballa al **sector primari**, ja que la manca d’aliments és un dels problemes prioritaris. |
| **EL PROBLEMA DE L’ATUR** | | • **Causes** principals de la desocupació  –  Als **països desenvolupats**, la **mecanització** i la **informatització de moltes tasques** redueix els llocs de treball. La incorporació de la dona al treball remunerat augmenta la demanda d’ocupació. – Als **països pobres**, el problema de l’atur i la **manca de feina és habitual**. La població activa treballa essencialment a l’agricultura, però el creixement de la població és molt ràpid i **no hi ha terres per a tots** o les existents no estan disponibles per conrear-les. | |